Diari Oficial de la Generalitat Valenciana


Sumari del DOGV 8653, del 09-10-2019 (2019/9615)

DECRET 219/2019, de 7 d'octubre, del Consell, pel qual concedeix la Distinció de la Generalitat al Mèrit Cultural a Ana Peñas.
------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9615


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 219/2019, de 7 d'octubre, del Consell, pel qual concedeix la Distinció de la Generalitat al Mèrit Cultural a Ana Peñas. [2019/9615]  
El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Ana Peñas Chumillas, nascuda a València, és la primera dona que ha guanyat el Premi Nacional del Còmic a Espanya, en 2018.  
Diplomada en Disseny Industrial i graduada en Belles Arts en la Universitat Politècnica de València, va ser seleccionada en 2015 per a realitzar una residència artística a Porto. També ha realitzat residències artístiques en la Fira d'Il·lustració de Madrid, Ilustrísima, i en el festival d'autoedició de València, Tenderete, amb diversos projectes d'autoedició.  
Ha realitzat exposicions individuals en l'Ó! Galeria, de Lisboa, en Estudio 64 i Pepita Lumier, de València. També ha participat en diverses exposicions col·lectives a València, amb els projectes Refugio Ilustrado i AnArco.  
Com a il·lustradora, ha treballat per a la revista Pikara Magazine i col·laborat amb el projecte sonogràfic Hits With Tits i la plataforma CIES NO.  
Entre la seua obra gràfica com a il·lustradora destaca Mexique, que relata el viatge amb vaixell de centenars de xiquets i xiquetes de l'exili espanyol a Mèxic, i En Transición, que il·lustra aquest període de la nostra història recent des de la mirada de la gent corrent. En 2018, amb la seua novel·la gràfica Estamos todas bien, Ana Peñas ret tribut a les seues àvies ?Maruja i Herminia- i, en general, a les dones de la postguerra, que van consagrar la seua vida a tirar avant la dels seus.  
A més del Premi Nacional del Còmic, Ana Peñas ha rebut el Premi Internacional de Novel·la Gràfica Fnac-Salamandra Graphic, en 2016, i l'esment especial en Iberoamèrica Ilustra 2015, amb la sèrie Viaje al interior. En 2016 va guanyar el VII Catàleg Iberoamericà Ilustra amb Buscando un sitio, i en 2018 va ser guardonada amb el premi Autora Revelació Nacional, del Saló del Còmic de Barcelona.  
Per això, com a reconeixement a la seua sensibilitat artística per a recuperar la memòria de les xicotetes coses, donant rostre i veu a les persones que van viure com a personatges silenciats de la història, prèvia deliberació del Consell, en la reunió de 7 d'octubre de 2019,  
  
  
DECRETE  
  
Concedir la Distinció de la Generalitat al Mèrit Cultural a Ana Peñas.  
  
València, 7 d'octubre de 2019  
  
El president de la Generalitat,  
XIMO PUIG I FERRER